2023 yil 4 yanvar kuni O‘zbekiston musulmonlari idorasi Oliy hay’atining kengaytirilgan yig‘ilishi bo‘lib o‘tdi. Unda Oliy hay’at a’zolari, Diniy idora rahbariyati, ulamolar, mutaxassislar va mudarrislar ishtirok etdi. Yig‘ilishda tashkiliy masalalar ko‘rildi. O‘zbekiston musulmonlari idorasi raisi o‘rinbosari Ibrohim domla Inomov boshqa ishga o‘tganligi sababli, uning o‘rniga Toshkent shahridagi “Novza” jome masjidi imom-xatibi Jaloliddin domla Hamroqulov rais o‘rinbosari lavozimiga tayinlandi. O‘zbekiston musulmonlari idorasida yangi tashkil etilgan raisning Yoshlar ishlari bo‘yicha o‘rinbosari lavozimiga Toshkent islom instituti rektori vazifasida ishlagan Uyg‘un G‘ofurov tayinlandi. Ushbu institut rektori lavozimiga esa O‘zbekiston xalqaro islom akademiyasi kafedrasi mudiri, doktor, professor, Muhammadolim Muhammadsiddiqov tayinlandi.